**ikt.szám: ……../2023.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2023. augusztus 9 -én 18 óra 00 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Tima Zoltán Ferenc

Tóth Péter

képviselők

**Távol van**: Kolonics Szilvia

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Kolonics Szilvia képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**31/2023.(VIII.9.) önkormányzati határozat**

Nagyacsád Község Önkormányzatának képviselő-testülete 2023. augusztus 9-i ülésének napirendjét az alábbiak szerint határozza meg:

1. A pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önk. rendelet módosítása

Előadó: polgármester

1. Vegyes ügyek

Előadó: polgármester

Napirendek tárgyalása:

**1)A pénzbeli és természetbeni támogatásokról és az ezzel kapcsolatos eljárási szabályokról szóló 4/2021. (III.24.) önk. rendelet módosítása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy a jövedelem emelkedések miatt már időszerű a rendeletben foglalt jövedelemhatárok felülvizsgálata. A Képviselő-testület célja, hogy a lehetőségeihez mérten maximálisan támogassa a rászoruló lakosságot. Az öregségi nyugdíjminimumot felváltotta a szociális vetítési alap, ez szintén javításra kerül.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**8/2023.(VIII.14.) önkormányzati rendelete**

**Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2021.(III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**2)Vegyes ügyek**

**Előadó: polgármester**

Szalóky Nándor polgármester elmondja, hogy a **26.** sorszámú **11-05652-1-002-00-04** kóddal rendelkező **Nemesgörzsöny ivóvízellátó víziközmű-rendszer és a** a(z) **76.** sorszámú **21-23551-1-001-00-02** kóddal rendelkező **Nagyacsád szennyvízelvezető és -tisztító víziközmű-rendszer** vonatkozásában meghatalmazása alapján a Bakonykarszt Zrt elkészítette a víziközmű-rendszer 2024-2038. időszakra szóló Gördülő Fejlesztési Tervét (GFT).

Jóváhagyásra - a Tervet - 2011. CCIX. tv. 11.§ (2), valamint a 2016. évi CL. tv. 52.§ (4) bekezdése szerint 2023. szeptember 30 – ig nyújtja be a Magyar Energetikai és Közmű – szabályozási Hivatalhoz, melynek egyik kötelező melléklete az Ellátásért Felelős (Önkormányzat) - írásba foglalt – előzetes véleménye a tervvel kapcsolatban.

A 2011. CCIX. tv. 11§ (4) bekezdés szerint az Ellátásért Felelős a tervrész tartalmára nézve véleményezési joggal rendelkezik, mely véleményezésre a tervrész kézhezvételétől számított 30 nap áll rendelkezésre.

Elmondja, hogy a víziközmű vagyon állam részére történő átadása folyamatban van még, így a GDF elfogadása még az önkormányzat feladata.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2023.(VIII.9.) határozata**

Nagyacsád község önkormányzatának képviselőtestülete úgy döntött, hogy 26. sorszámú 11-05652-1-002-00-04 MEKH kóddal rendelkező Nemesgörzsöny ivóvízellátó víziközmű-rendszer, 76. sorszámú 21-23551-1-001-00-02 MEKH kóddal rendelkező Nagyacsád szennyvízelvezető és – tisztító víziközmű-rendszer vonatkozásában meghatalmazás alapján a Bakonykarszt Zrt. által elkészített 2024-2028. időszakra szóló Gördülő Fejlesztési Tervet az előterjesztés szerint elfogadja.

Határidő: 2023.08.31.

Felelős: Polgármester

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. augusztus 9.-i nyilvános ülést 18 óra 50 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző